<classify> Akizungumza na gazeti hili, Kocha Mkuu wa Toto Africans, Dominik Glawogger amesema wamejipanga vya kutosha na wana imani watafanya vizuri.Maandalizi yanaendelea vyema, baada ya mchezo wetu na Simba tuliwapa wachezaji wetu mapumziko na tayari tumeanza mazoezi kwa ajili ya Yanga.Mechi yetu na Simba ilikuwa ngumu sana, tunapigana kwa hali na mali kuhakikisha timu yetu inashinda na kubakia Ligi Kuu, alisema Dominik.Tumezionesha Azam na Simba sisi ni akina nani, nadhani sasa kila timu inaogopa kukutana na sisi na Jumamosi itakuwa zamu ya Yanga, alisema Dominik.Toto Africans mpaka sasa ina pointi 30 katika mechi 27 na ipo nafasi ya 11.Naye Grace Mkojera anaripoti kuwa, Kocha Mkuu wa Yanga Hans Pluijm amesema ana mpango wa kubadilisha staili ya uchezaji katika viwanja vya mikoani ili kupata ushindi.Akizungumza baada ya mchezo wa Yanga na Mgambo Shooting uliofanyika juzi Uwanja wa Taifa, Dar es Salaam na kumalizika kwa Yanga kushinda mabao 2-1, Pluijm alisema sababu ya kubadili staili ya uchezaji ni kutokana na mazingira ya viwanja vya mikoani kuwa magumu katika kutafuta ushindi kutokana na ubovu.Lazima tubadili staili yetu ya uchezaji, tucheze mpira wenye kasi na mrefu ambao unaweza kutusaidia kufunga mabao ya haraka na mapema na kujihakikisha nafasi yetu ya kutetea ubingwa wa ligi, alisema.Akizungumzia sababu ya kuwaanzisha benchi baadhi ya wachezaji wa kikosi cha kwanza akiwemo Donald Ngoma, Thaban Kamusoko na Vicent Bosou, alisema alihitaji kuwapumzisha kwa zamu kwani walichoka.Alisema pia hata sababu ya wachezaji kushindwa kucheza kwa kiwango kizuri ni kutokana na uchovu, kwani tangu wametoka katika mechi ya kimataifa dhidi ya Al Ahly hawajapata muda mrefu wa kupumzika. Yanga inaongoza ligi ikiwa na pointi 62 ikifuatiwa na Azam yenye pointi 58 na Simba yenye pointi 57. Timu zote zimecheza mechi 25.  <topic>: MICHEZO 